ઇકોનોમિક ટાઇમ્સના અહેવાલ મુજબ ગણતરીના ઓપરેટર્સે વર્ષ 2005ના આઇપીઓ કૌભાંડમાં રિટેલ રોકાણકારોના હિસ્સાના શેર 'કોર્નર' કરવા સંખ્યાબંધ ડિમેટ એકાઉન્ટનો ઉપયોગ કર્યો હતો. હવે આવું જ 'કૌભાંડ' હાલ બોન્ડ માર્કેટમાં ચાલી રહ્યું હોવાની શંકા છે. કેટલીક બ્રોકિંગ કંપનીઓ નોન - કન્વર્ટિબલ ડિબેન્ચર્સ (NCD) અને ટેક્સ ફ્રી બોન્ડ ઇશ્યૂમાંથી ઝડપી રોકડી કરવા પોતાના જ ગ્રાહકોના ડિમેટ ખાતા અને પરમેનન્ટ એકાઉન્ટ નંબર (PAN) ભાડે લઈ રહી છે .